Diari Oficial de la Generalitat Valenciana


Sumari del DOGV 9291, del 04-03-2022 (2022/1415)

RESOLUCIÓ d'11 de febrer de 2022, de la consellera de Sanitat Universal i Salut Pública, per la qual s'efectua la convocatòria de les ajudes en matèria de projectes de suport a les associacions de persones consumidores en l'àmbit de la seguretat alimentària.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9291

Data del DOGV
:   04-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1415


Data del document
:   11-02-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * política sanitària
    * salut pública
    * ajuda pública

RESOLUCIÓ d'11 de febrer de 2022, de la consellera de Sanitat Universal i Salut Pública, per la qual s'efectua la convocatòria de les ajudes en matèria de projectes de suport a les associacions de persones consumidores en l'àmbit de la seguretat alimentària. [2022/1415]  
La Llei 38/2003, de 17 de novembre, general de subvencions, estableix, en l'article 23, que el procediment per a la concessió de subvencions s'iniciarà sempre d'ofici, mitjançant convocatòria aprovada per l'òrgan competent.  
Mitjançant l'Ordre 1/2019, de 28 de febrer, de la Conselleria de Sanitat Universal i Salut Pública, s'aproven les bases reguladores per a la concessió de subvencions en matèria de projectes relacionats amb la Salut Pública, publicada en el Diari Oficial de la Generalitat Valenciana número 8503, d'11 de març de 2019.  
L'article 3 de l'Ordre estableix que la convocatòria de les subvencions es realitzarà pel procediment de concurrència competitiva mitjançant resolució de la persona titular de la conselleria amb competències en matèria de sanitat.  
La Llei de pressupostos per a l'exercici 2022 inclou, en el programa 413.10, les línies pressupostàries que financen les ajudes previstes en aquesta ordre de bases.  
La present convocatòria no requereix en la seua notificació la comunicació a la Comissió Europea, ja que no és aplicable l'article 107 del Tractat de Funcionament de la Unió Europea, puix que no es donen tots els requisits continguts en aquest, atés que les subvencions previstes en la present convocatòria no suposen avantatges econòmics per a empreses.  
Considerant el que s'estableix en l'article 14.2 de la Llei 39/2015, d'1 d'octubre, del procediment administratiu comú de les administracions públiques i l'article 5.1 de l'ordre de bases, les persones jurídiques sol·licitants d'aquesta convocatòria, vinculades al món de les associacions de consumidors tenen obligació de relacionar-se a través de mitjans electrònics amb les Administracions públiques per a la realització de qualsevol tràmit, per la qual cosa es generalitza la presentació de sol·licituds de manera telemàtica a totes les possibles entitats sol·licitants afectades per aquesta convocatòria.  
Per tot això i de conformitat amb el que s'estableix en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 9 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, i l'Ordre 1/2019, de 28 de febrer, de la Conselleria de Sanitat Universal i Salut Pública, per la qual s'aproven les bases reguladores per a la concessió de subvencions destinades a finançar projectes relacionats amb la Salut Pública, resolc:  
  
  
Primer. Objecte i condicions de la concessió de la subvenció  
1. L'objecte de la present resolució és convocar les ajudes en matèria de projectes de suport a les associacions de persones consumidores en l'àmbit de la seguretat alimentària per a 2022 que es regularan pel que s'estableix en l'Ordre 1/2019, de 28 de febrer, de la Conselleria de Sanitat Universal i Salut Pública, per la qual s'aproven les bases reguladores per a la concessió de subvencions destinades a finançar projectes relacionats amb la Salut Pública, publicada en el DOGV número 8503, l'11 de març de 2019 (bases reguladores en les referències posteriors a aquesta norma).  
2. En particular, utilitzant principalment les noves tecnologies de la informació i dirigides a desenvolupar activitats formatives, educatives o informatives dirigides a potenciar els coneixements en seguretat alimentària de les persones consumidores, d'una banda, respecte de la qualitat nutricional, seguretat i sostenibilitat dels aliments i d'altra banda, respecte de la prevenció enfront de riscos químics, nutricionals o biològics relacionats amb el consum d'aliments.  
  
  
Segon. Ajudes i finançament  
De conformitat amb el que s'estableix en la Llei de pressupostos de la Generalitat per a l'exercici 2022, les ajudes que s'esmenten a continuació es finançaran amb càrrec al programa pressupostari 413.10, del capítol IV, codi línia comptable S0406000, fins a un import global màxim estimat de 30.000 ?.  
  
Tercer. Entitats beneficiàries  
Podran sol·licitar les subvencions regulades en el títol IV, capítol V de les bases reguladores, les entitats sense ànim de lucre que tinguen per objecte la defensa de les persones consumidores que desenvolupen la seua activitat en l'àmbit territorial de la Comunitat Valenciana.  
  
Quart. Requisits objectius de concessió  
El procediment de concessió d'aquestes subvencions es tramitarà en règim de concurrència competitiva.  
Les entitats sol·licitants, a més de complir els requisits generals establits en els articles 13.2 i 13.3 de la Llei 38/2003, de 17 de novembre, general de subvencions, hauran de complir els següents requisits:  
  
1. Estar legalment constituïdes i inscrites en el Registre Públic d'Associacions de Consumidors i Usuaris de la Comunitat Valenciana, regulat en el Decret 38/1992, de 16 de març, del Govern Valencià.  
  
2. Desenvolupar activitats formatives, educatives o informatives dirigides a potenciar i millorar els coneixements en seguretat alimentària de les persones consumidores, utilitzant, principalment, les noves tecnologies de la informació.  
  
Cinqué. Sol·licituds i documentació  
1. Les sol·licituds es presentaran, segons el model normalitzat disponible en el corresponent tràmit telemàtic, únicament per via telemàtica, a través de la seu electrònica de la Generalitat (http://sede.gva.es) accedint a Guia Prop «Tràmits i Serveis», d'acord amb el que es preveu en l'article 5.1 de les bases reguladores i en aplicació del que es disposa en l'article 14 de la Llei 39/2015, d'1 d'octubre, del procediment administratiu comú de les administracions públiques (d'ara en avant LPACAP). Qualsevol sol·licitud presentada seguint un procediment diferent de l'ací descrit, serà inadmesa, de conformitat amb el que es disposa en l'article 66.6 i en l'article 68.4 de la Llei 39/2015, d'1 d'octubre, del procediment administratiu comú de les administracions públiques.  
  
2. La presentació de la sol·licitud implica l'acceptació de les bases reguladores.  
3. La informació sobre les signatures digitals admeses i sobre les instruccions per a la tramitació telemàtica de la sol·licitud i posteriors aportacions de documentació, si escau, podrà consultar-se en la seu electrònica de la Generalitat (http://sede.gva.es). En qualsevol cas, s'haurà de tindre en compte el següent:  
Les associacions emplenaran la sol·licitud, accedint amb la signatura digital del representant de l'associació emesa per qualsevol de les entitats admeses en el portal electrònic de la Generalitat (https://sede.gva.es/va/web/sede\_electronica/sede\_certificados) o certificació digital del seu representant que haurà d'inscriure's en el Registre de Representants de la Generalitat.  
4. A la sol·licitud, s'adjuntarà la següent documentació:  
a) Documentació que acredite que l'entitat es troba inscrita legalment en el Registre Públic d'Associacions de Consumidors i Usuaris de la Comunitat Valenciana, regulat en el Decret 38/1992, de 16 de març, del Govern Valencià.  
b) Documentació que acredite la representació legal que té la persona que signa la sol·licitud.  
5. Aquella documentació que haja de presentar-se signada ho serà amb signatura de la persona representant de l'associació i s'aportarà per via telemàtica.  
6. Els models d'annexos, declaracions responsables i certificacions requerides en les bases reguladores, estaran disponibles en Guia Prop «Tràmits i Serveis», a partir de la publicació d'aquesta convocatòria en el DOGV.  
7. L'esmena o aportació telemàtica de documentació podrà realitzar-se utilitzant el següent tràmit de la Guia Prop «Aportació de documentació a un expedient obert d'ajudes de la conselleria:  
https://www.gva.es/va/inicio/procedimientos'id\_proc=xx  
8. L'assistència tècnica per a solucionar els problemes de tal índole que puguen derivar-se de la tramitació telemàtica de la sol·licitud s'efectuarà a través del correu electrònic generalitat\_en\_fsu@jmh.gh  
  
Sisé. Termini de presentació de les sol·licituds  
El termini per a la presentació de sol·licituds, en la forma establida en l'article 5.2 de les bases reguladores, per a les ajudes convocades mitjançant la present resolució serà de 20 dies hàbils comptats des de l'endemà de la publicació d'aquesta convocatòria.  
  
Seté. Criteris de valoració  
1. Les sol·licituds es tramitaran de conformitat amb el que s'estableix en les bases reguladores, i la seua resolució i concessió s'efectuarà en règim de concurrència competitiva, d'acord amb el que s'estableix en les referides bases reguladores.  
2. Les sol·licituds presentades es valoraran, conformement amb els criteris que es fixen en l'article 28 de les bases reguladores en funció de la classe de beneficiària i de l'ajuda sol·licitada, per la comissió qualificadora fixada en l'article 8 de les bases reguladores.  
  
Huité. Resolució  
1. El termini màxim per a tramitar, resoldre i notificar la resolució de concessió serà de tres mesos a comptar des de la data de publicació de la convocatòria en el Diari Oficial de la Generalitat Valenciana. En els casos en què haja de requerir-se l'esmena de deficiències i aportació de documents, el termini determinat en l'apartat anterior es podrà suspendre durant el transcurs del temps que hi haja entre la notificació del requeriment i el seu efectiu compliment per les entitats sol·licitants, o en defecte d'això, pel transcurs del termini concedit.  
  
2. Després d'haver transcorregut el termini sense que haja recaigut resolució, podrà entendre's desestimada la sol·licitud de concessió de la subvenció, en els termes previstos en l'article 25 de la Llei 39/2015, d'1 d'octubre, del procediment administratiu comú de les administracions públiques.  
3. La resolució es publicarà en el DOGV en els termes establits en l'article 9 de les bases reguladores i amb els efectes establits en aquesta Llei 39/2015. A aquest efecte d'avís de la publicació de les notificacions en el DOGV s'enviarà un correu electrònic a l'indicat en la sol·licitud.  
  
4. Aquesta publicació substituirà la notificació, i produirà els seus mateixos efectes per tractar-se d'un procediment de concurrència competitiva. La data de la publicació serà la que es considere a l'efecte de notificació.  
5. Contra les resolucions a què es refereix el punt anterior seran possibles els recursos que fixa l'article 10 de les bases reguladores.  
6. L'òrgan competent per a la instrucció del procediment és la direcció general amb competències en Salut Pública.  
7. L'òrgan competent per a dictar la resolució serà la persona titular de la direcció general amb competències en matèria de Salut Pública, que actuarà per delegació de la persona titular de la Conselleria amb competències en matèria de Sanitat i Salut Pública, de conformitat amb l'article 160.5 de la Llei 1/2015, de 6 de febrer, d'hisenda pública, sector públic instrumental i subvencions.  
  
Nové. Justificació de les ajudes. Termini i documentació  
1. De conformitat amb el que s'estableix en els articles 15 i següents de les bases reguladores, es consideraran susceptibles de suport les actuacions dutes a terme des de l'1 de gener de 2022 fins al 31 de desembre de 2022.  
2. La justificació de les ajudes es realitzarà, per part de les entitats beneficiàries, en la forma descrita en l'article 15 de les bases reguladores i fins al 15 de novembre de 2022.  
3. Els documents justificatius s'aportaran conjuntament amb una memòria final de les activitats acomplides vinculades al projecte.  
4. El pagament de l'ajuda s'efectuarà en la forma prevista en l'article 14 de les bases reguladores, i es podria donar lloc a la minoració, resolució o reintegrament establides en l'article 17 de les esmentades bases reguladores.  
  
  
Desé. Verificació de dades  
D'acord amb el que s'estableix en la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals i en l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar aquelles dades manifestades per les entitats interessades amb la finalitat de comprovar l'exactitud d'aquestes.  
  
La potestat de verificació inclou verificar la identitat de la persona representant legal de l'entitat i consultar les següents dades que consten en la Base de dades nacional de subvencions (BDNS): les subvencions i ajudes que li han sigut concedides, incloses aquelles a les quals se'ls aplica la regla de minimis, i que l'entitat sol·licitant no està inhabilitada per a percebre subvencions.  
  
Onzé. Recursos  
Contra aquesta resolució, que esgota la via administrativa, podrà interposar-se en el termini d'un mes un recurs potestatiu de reposició davant la consellera de Sanitat Universal i Salut Pública, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
  
València, d'11 de febrer de 2022.- La secretària autonòmica de Salut Pública i del Sistema Sanitari Públic (p. s., articles 7.1 i 2 del Reglament orgànic i funcional de la Conselleria de Sanitat Universal i Salut Pública aprovat per Decret 185/2020, de 16 de novembre, del Consell): Isaura Navarro Casillas.